Title: PREPARACIÓ D'UNA DISSOLUCIÓ
Course: LA MATÈRIA 3r ESO

Pàgina web amb el protocol a seguir per preparar correctament dissolucions de concentració coneguda.

PREPARACIÓ D'UNA DISSOLUCIÓ

Objectius:

- Preparar correctament una dissolució.
- Familiaritzar-se amb el material de laboratori destinat específicament a la preparació de dissolucions de concentració coneguda.
- Preparar correctament una dissolució saturada.

Material:

- Matràs afortat de 250 ml.

- Vidre de rellotge.

- Erlenmeyer.
- Proveta.
- Got de precipitats.
- Embut.
- Espàtula.
- Vareta de vidre.
- Balança.
- Paper de filtre.
- Aigua.
- Sal comuna.
Material necessari

Procediment:

1a part (preparació d'una dissolució de concentració coneguda):

1. Col·loca el vidre de rellotge a la balança i marca la tara per tal de no comptar el recipient en el pes total de la sal.
2. Pesa-hi 10 g de sal. Pensa que és molt important que el pes que indica la balança sigui exacta.
3. Tira la sal dins d'un got de precipitats.
4. Afegeix aproximadament 100 ml d'aigua i remena fins que es dissolgui la sal. Si queden restes de sal al vidre de rellotge el pots netejar amb un flascó rentador i abocar-ho dins del got.
5. Trasbalsa la dissolució al matràs aforat amb l'ajut de l'embut. Perquè no quedin restes de dissolució a les parets del got de precipitats, afegeix-hi una petita quantitat d'aigua. Tot seguit, aboca aquesta aigua al matràs aforat.
6. Omple d'aigua fins arribar a la marca del matràs, vigilant molt d'enrasar bé. Afegeix els últims mil·lilitres molt lentament per no passar-te de la marca (pots fer servir un comptagotes). Recorda que el concepte d'enrasar és molt important: es tracta de que el menisc que forma l'aigua dins d'un tub (petita panxa en forma d'U) estigui per sobre de la marca del volum que volem mesurar, tenint molt en compte de mantenir la nostra vista en l'horitzontal del menisc i la marca, així com assegurar-nos de que el recipient està al damunt d'una taula fixa i també horitzontal; per aconseguir-ho ens ajupirem adequadament, mai agafarem el recipient i el pujarem fins el nivell dels nostres ulls.

Enrasar |

7. Ara ja tens la dissolució preparada amb una concentració que pots calcular amb exactitud utilitzant la següent fórmula:

2a part (preparació d'una dissolució saturada):

1. Agafa en un got de precipitats aproximadament 100 ml de la dissolució anterior.

2. Afegeix-hi sal fins que no es dissolgui més, obtenint una dissolució sobresaturada. Mentre hi afegeixes la sal, has d'agitar la dissolució contínuament.

3. Prepara un paper de filtre de plecs i col·loca'l en un embut. Posa l'embut dins un Erlenmeyer.

4. Tot seguit , aboca poc a poc la dissolució a l'embut amb l'ajuda d'una vareta de vidre massissa. És important que la dissolució no superi l'altura de la vora del paper de filtre. La sal que no s'havia dissolt quedarà al filtre, així que el líquid que en resulti serà una dissolució saturada.

3a part (preparació de dissolucions de concentracions conegudes):

Ara pots preparar diferents dissolucions amb les concentracions que et suggereixi el professor utilitzant el mateix procediment i el mateix material que en la primera part de la pràctica.

Resultats esperats:

- En la primera part obtindràs una dissolució d'aspecte homogeni, transparent i de la que podràs calcular la concentració amb la fórmula , ja que saps perfectament quines són les quantitats que has posat de cadascun dels components de la dissolució. Vigila! has de calcular la concentració en g/dm^3, això vol dir que abans hauràs de passar els ml (cm^3) de dissolució a litres (dm^3 ).
- La dissolució saturada tindrà un aspecte totalment homogeni i transparent, i a ull nu, no es diferenciarà en absolut de l'aigua corrent, però el seu gust serà molt salat, ja que hi haurà la màxima quantitat de sal que l'aigua pugui admetra a temperatura ambient.
- En la tercera part, hauràs de fer els càlculs adients per aconseguir saber quina quantitat de solut has de posar pel total de dissolució que vulguis preparar, per això utilitza les fórmules de la concentració. Per exemple, si vols preparar 250 ml de dissolució d'aigua i sal al 20%, els càlculs serien els següents:

g solut = 50 g de sal

Per preparar una dissolució al 20%, hauries de barrejar 50 g de sal en 250 ml d'aigua.

Centre d'informació:

Pots consultar:

- http://www.xtec.es/centres/a8052761/web-natus/comensar3.htm
- http://www.monografias.com/trabajos11/modisol/modisol.shtml
- http://www.udbquim.frba.utn.edu.ar/material/DISOLUCIONES.htm