Title: LA MATÈRIA I LES SEVES PROPIETATS
Course: LA MATÈRIA 3r ESO

Part teòrica sobre el concepte de matèria i les seves propietats.

LA MATÈRIA I LES SEVES PROPIETATS

- Concepte.

Tot el que ens envolta és matèria, tot allò que veiem i també quasi tot el que no veiem és matèria: la taula, el llibre, l'entrepà, l'aigua, el suc, l'aire...

Matèria és tot el que ocupa un lloc a l'espai i té massa.

Malgrat que l'aire no el veiem podem assegurar que és matèria, ja que té massa i ocupa un espai. És molt senzill fer la comprovació d'aquests fets:
  - inflant un globus podem veure clarament com l'aire ocupa un lloc, era en els nostres pulmons i ara és dins del globus;

  - si pesem en una balança el globus abans i després d'inflar-lo, veurem que el pes varia, de fet és més gran el pes del globus ple, això ens permet comprovar que l'aire de dins del globus té un pes determinat. Tenint en compte que a la Terra podem dir que pes i massa coincideixen, assegurarem que l'aire té massa.

- Propietats.

La matèria es pot descriure segons les seves característiques, com el color, l'olor, la massa, el volum, la temperatura... Però no totes aquestes característiques es poden mesurar, per exemple som incapaços de definir una olor amb uns valors que ens permetin conèixer immediatament i arreu del món quina és aquella olor que volem identificar, només som capaços de dir coses com: fa bona olor, té una olor intensa, fa molt malar olor, fa olor de...

Per això quan parlem de les propietats de la matèria ens referim a les característiques que es poden mesurar , per les que hi ha un aparell de mesura i una unitat que és coneguda per tothom.

Les propietats de la matèria es poden classificar en generals i característiques:

1. Propietats generals:

Són les que tenen un valor que no serveixen per identificar una substància , ja que les té tota la matèria : massa, volum, temperatura.

Propietat | Definició | Mesura | Unitat (SI)
MASSA | Quantitat de matèria d'un cos | Balança | Quilogram (kg)
VOLUM | Espai que ocupa un cos | Proveta,fórmula matemàtica... | Metre cúbic (m^3)
TEMPERATURA | Nivell d'agitació molecular d'un cos | Termòmetre | Kelvin (K)

2. Propietats característiques:

Són propietats característiques les que tenen un valor propi i característic per a cada substància. El conjunt d'unes propietats característiques detrerminades serveix per a identificar una substància , ja que aquestes són pròpies de cada substància . El seu valor depèn del tipus de matèria i no de la quantitat de mostra que tinguem. Algunes propietats característiques són: la densitat, el punt de fusió, el punt d'ebullició, la duresa, la solubilitat en aigua, la conductivitat elèctrica ...

- Densitat: mesura la quantitat de massa per unitat de volum: d = m V. Ens dóna una idea de si un cos és molt compacte o bé és lleuger.

Per exemple, el ferro és un material força dens mentre que la palla és material molt lleuger, de manera que per aconseguir la mateixa massa de palla que de ferro hem de tenir un volum de palla molt més gran que no pas de ferro.

D'aquí ve la típica pregunta que se sol fer a un nen petit, o no tant petit..., de "qué pesa més, un quilo de ferro o de palla?". Ara ja no podeu errar la resposta, sabem que la massa és la mateix (per tant el pes també), mentre que el volum de palla és enorme comparat amb el del ferro.
 | Font: http://blocs.xtec.cat/viladecs/page/2/

- Duresa: és la resistència d'un materials a ser ratllat. El material més dur és el diamant, i el mineral més tou és el talc. La duresa dels minerals es mesura per l'escala de Mohs, pel seu ratllat.

Diamant | Talc

Duresa | Es ratlla | Mineral
1 | fàcil amb l'ungla | talc
2 | difícil amb l'ungla | guix
3 | amb una moneda | calcita
4 | amb un ganivet | fluorita
5 | difícil amb un ganivet | apatita
6 | amb escata d'acer | feldspat
7 | ratlla el vidre | quars
8 | paper abrassiu | topazi
9 | només amb diamant | corindó
10 | el més dur que hi ha | diamant

- Solubilitat en aigua: mesura la massa d'una substància que espot disoldre en 100 g d'aigua. Per exemple,el sucre és molt soluble en aigua, mentre que l'oli és insoluble i immiscible.

- Conductivitat elèctrica: mesura la capacitat que té una substància per transmetre un corrent elèctric. Els metalls són bons conductors de l'electricitat, mentre que els plàstics són aïllants.

Per poder conèixer millor el concepte de matèria i les seves propietats pots consutar la següent pàgina web on no només hi ha explicacions clares, sino també activitats interactives molt interessants. Quan siguis a dins clica la pestanya de "PROPIEDADES" que tens a les opcions de l'esquerra;

INICIACIÓ INTERACTIVA A LA MATÈRIA (CNICE)

Ànims i a treballar!!