Title: LA MATÈRIA PER DINS
Course: LA MATÈRIA 3r ESO

Indicacions per al desenvolupament del treball monogràfic sobre els estats de la matèria.

LA MATÈRIA PER DINS

Al llarg d'aquest tema hauràs de desenvolupar un treball monogràfic sobre els estats de la matèria i la teoria cinètica. Pots escollir entre:

- un mural,
- una maqueta,
- un tríptic,
- una presentació amb diapositives (Power Point).

Un cop hagis fet l'elecció mitjançant la consulta que apareix a l'inici del tema, el professor formarà grups i et comunicarà pel fòrum de notícies a quin grup pertanys i quin treball hauràs de fer (tenint en compte les teves preferències).
Sigui quin sigui el treball que realitzis haurà d'incloure:
- El disseny de tres models que expliquin com és la matèria per dins, un per cada estat, sòlid, líquid i gas. Seria millor que tots tres tinguessin una concordància entre ells, és a dir, que utilitzessiu materials, colors, formes... similars.
- En cada model haurà de constar:
  - Un dibuix del model de partícules segons la teoria cinètica.
  - Les propietats de l'estat que fagin referència a la forma, el volum, la densitat, el grau de compressibilitat i expansibilitat, la disposició, mobilitat i forces d'atracció entre les partícules...
  - Exemples de substàncies de cada estat.
- La redacció d'un informe final on s'expliqui tot el procés.
- Una exposició oral per mostrar els vostres models a la resta de companys.Caldrà redactar un guió sobre l'exposició.

INDICACIONS PER A REALITZAR EL TREBALL.

A continuació tens les indicacions a seguir per a cada treball:

- MURAL: utilitzareu tres catolines, una per a cada estat.
- TRÍPTIC: amb un full DIN-A3 construireu un tríptic de manera que en obrir-lo es visualitzin els tres estats de la matèria i es puguin comparar els tres models d'un sol cop d'ull.
- PRESENTACIÓ EN DIAPOSITIVES: haurà de tenir un mínim de 8 diapositives: una per al títol, dos per a cada estat i una per als crèdits (autoria, bibliografia...).
- MAQUETA: haureu de dissenyar i construir una maqueta per a cada estat, utilitzant els mateixos materials per a totes o similars. Decidiu els materials que utilitzareu en cada model, feu-ne una llista molt detallada i estableiu un pressupost del que us pot costar el material. Recordeu que aquest tipus de projecte és molt fàcil de fer amb materials reciclats: objectes que tingueu a casa per a llençar, trastos vells, papers inservibles, caixes de sabates, envasos... Podeu utilizar qualsevol tipus de material: boles de suro, "porexpan", plastilina, fang ..., fil de pescar, filferro, caixes de cartró, paper de diari, globus... El que importa és la vostra imaginació!! Per cada model confeccioneu un petit cartell amb el nom, les propietats i exemples de l'estat.

En acabat cada grup haurà de preparar una exposició oral del seu treball on haureu d'explicar:

- Com heu realitzat el treball: materials emprats, repartiment de les tasques, dificultats ...
- Explicació de cada model.
- Conclusions.

Per tal de fer l'exposició haureu de redactar un GUIÓ. Cada grup haurà de mostrar a la resta de la classe el seu treball físicament, però a més a més, podeu il·lustrar la vostra exposició amb qualsevol altre eina que dissenyeu expressament per a l'exposició: presentació en diapositives, cartell, mural, esqumes a la pissarra...

LLIURAMENT DEL TREBALL.

Per cada treball la feina a lliurar pot ser una mica diferent. Però tots haureu de lliurar:

- El treball en mà al professor (els grups que fagin el Power Point l'entrgaran en un pen drive).
- A través del Moodle, en l'apartat d'AVALÚA, penjareu els següents documents:
  - Informe del treball seguint el GUIÓ D'INFORME D'UN EXPERIMENT AL LABORATORI en un document Word.
  - Guió de l'exposició oral en un document Word.
  - Qualsevol altre material utilitzat per a l'exposició oral.

Segons el treball realitzat haureu d'incloure en la tramessa els següents documents:
- MURAL i MAQUETA: una fotografia de cada model (penseu en fer un tractament de kles imatges abans de penjar-les per a disminuir el seu tamany).
- TRÍPTIC: imatge escanejada de cada model.
- PRESENTACIÓ EN DIAPOSITIVES: pengeu directament el Power Point del vostre treball.